**Perpustakaan Negara Malaysia** (atau **PNM**) (Jawi: **ڤرڤوستاکاءن نݢارا مليسيا**) ialah agensi yang bertanggungjawab menyimpan koleksi khazanah ilmu di peringkat kebangsaan untuk generasi masa kini dan masa hadapan. PNM telah ditubuhkan pada tahun 1966. Ketika itu, PNM hanyalah sebuah unit di bawah Arkib Negara yang berperanan kecil untuk melaksanakan Akta Pemeliharaan Buku-Buku 1966 dan penerbitan Bibliografi Negara Malaysia. Perpustakaan Negara mula membuka Bahagian Rujukan kepada orang awam selepas Akta Perpustakaan Negara 1972 diluluskan.

Projek pembinaan bangunan PNM dimulakan pada 1978 di Jalan Tun Razak, Wilayah Persekutuan Kuala Lumpur. Bangunan PNM mencerminkan keperibadian Malaysia yang melambangkan pencapaian intelektual. Konsep reka bentuknya berasaskan tengkolok tradisional Melayu sementara konsep minda pula mempengaruhi seni bina dalaman. Suasana ruang melambangkan gerakan fakulti intelek yang terbuka luas. Bangunan ini siap dibina dan dirasmikan pada tahun 1992.

PNM kini mempunyai 500 orang kakitangan dan diketuai oleh seorang Ketua Pengarah iaitu YBrs. Maizan binti Ismail dan seorang Timbalan Ketua Pengarah iaitu Encik Rahman Bin Sudin (Menanggung Kerja).

Visi, Misi dan Objektif ۏيسي، ميسي دان اوبجيکتيف
------------------------------------------------

**Visi ۏيسي**

Memacu perkhidmatan perpustakaan dan maklumat negara bertaraf dunia. 

**Misi ميسي**

Memperkasa perkhidmatan perpustakaan dan maklumat berkualiti serta memelihara khazanah intelek negara bagi membentuk masyarakat berilmu.

**Objektif اوبجيکتيف**

* Menyediakan bagi penggunaan generasi masa kini dan masa depan suatu koleksi sumber perpustakaan di peringkat kebangsaan
* Memudahkan penggunaan di seluruh negara sumber perpustakaan yang terdapat di dalam dan di luar negara
* Mengadakan kepimpinan dalam perkara yang berkaitan dengan perpustakaan

Senarai Ketua Pengarah سناراي کتوا ڤڠاره
----------------------------------------

| No. | Nama | Tempoh perkhidmatan |
| --- | --- | --- |
| 1 | YBrs. En Paul Christian Ratchaga | 1977 hingga 1980 |
| 2 | YBrs. Tuan Haji Yang Amri Kamaruddin | 1980 hingga 1981 |
| 3 | YBhg. Dato' Mohd Hashim Sam Abdul Latiff | 1981 hingga 1983 |
| 4 | YBrs. Dr. Donald Earlian Kingsley Wijasuriya | 1983 hingga 1989 |
| 5 | Ybrs. Puan Mariam Abdul Kadir | 1990 hingga 1999 |
| 6 | YBrs Puan Hajjah Shaharbanun Jaafar | 1999 hingga 2001 |
| 7 | YBhg. Dato' Zawiyah Baba | 2001 hingga 2005 |
| 8 | Ybrs. Dr Haji Wan Ali Wan Mamat | 2005 hingga 2006 |
| 9 | YBrs. Puan Zakiah Aman | 2006 hingga 2008 |
| 10 | YBhg. Dato' Raslin Abu Bakar | 2008 hingga 2014 |
| 11 | YBhg. Dato' Nafisah Ahmad | 2014 hingga 2019 |
| 12 | YBrs. Puan Maizan Ismail | 2019 hingga 2020 |
| 13 | YBrs. Puan Salasiah Abdul Wahab | 2020 hingga kini |

Senarai Ahli Lembaga PNM / PNM سناراي اهلي لمباݢ
-------------------------------------------------

| No. | Nama | Tempoh Perkhidmatan |
| --- | --- | --- |
| 1 | YBhg Dato’ Sri Dr. Halim Shafie | 2013 hingga 2016 |
| 2 | YBhg. Prof. Dato’ Dr. Wan Hashim bin Wan Teh | 2013 hingga 2016 |
| 3 | YM Raja Datin Paduka Fuziah binti Raja Tun Uda | 2013 hingga 2016 |
| 4 | YBhg. Prof. Dr. Juhana binti Salim | 2013 hingga 2016 |
| 5 | Encik Azahar bin Mohd Noor | 2013 hingga 2016 |
| 6 | YBrs. Prof, Madya Dr. Hj. Laili bin Hj. Hashim | 2013 hingga 2016 |
| 7 | YBrs. Dr. Lim Swee Tin | 2013 hingga 2016 |
| 8 | YBrs. Prof. Madya Dr. Sivamurugan Pandian | 2013 hingga 2016 |
| 9 | YBhg. Tan Sri Dr. Ong Hong Peng | 2013 hingga 2016 |

Direktori Perpustakaan Negara Malaysia
--------------------------------------

|  |  |
| --- | --- |
| Aras 15 *Level 15* | Pejabat Ketua Pengarah *Director General Office* |
| Pejabat Pengarah Perkhidmatan Korporat *Director Corporate Services Office* |
| Bahagian Perancangan Strategik Dan Antarabangsa *Strategic Planning And International Relation Division* |
| Bilik Mesyuarat Lembaga *Board Meeting Room* |
| Bilik Serbaguna *Multipurpose Room* |
| Aras 14 *Level 14* | Pejabat Timbalan Ketua Pengarah *Deputy Director Generals Office* |
| Bahagian Penyelidikan *Research Division* |
| Bahagian Khidmat Nasihat Dan Perundingan *Advisory And Consultancy Division* |
| Unit Integriti *Integrity Unit* |
| Aras 13 *Level 13* | Pejabat Pengarah Prasarana Ilmu Dan Maklumat *Director Knowlegde And Information Infrastructure Office* |
| Bahagian Gerakan Literasi Maklumat *Information Literacy Promotion Division* |
| Bahagian Pembangunan Dan Perpustakaan Desa *Development And Rural Library Division* |
| Aras 12 *Level 12* | Pejabat Pengarah Perkhidmatan Rujukan Dan Maklumat *Director Reference And Information Services Office* |
| Pejabat Pengarah Perpustakaan Digital Negara *Director National Digital Library Office* |
| Bahagian Pengurusan Projek Digital *Digital Project Management Division* |
| Bahagian Komunikasi Korporat *Corporate Communication Division* |
| Surau *Musollah* |
| Aras 11 *Level 11* | Pusat Kebangsaan Manuskrip Melayu *National Centre For Malay Manuscript* |
| Aras 10 *Level 10* | Koleksi Arkib *Archives Collection* |
| Koleksi Fana *Ephemeral Collection* |
| Koleksi Nadir *Rare Collection* |
| Koleksi Peribadi *Personal Collection* |
| Aras 9 *Level 9* | Koleksi Perundangan (Warta Kerajaan) *Law Collection (Goverment Gazzete)* |
| Koleksi Terbitan Kerajaan (Laporan Tahunan/Statistik) *Goverment Publication (Annual Report/Statistics)* |
| Aras 8 *Level 8* | Koleksi Peta *Maps Collection* |
| Koleksi Arkib *Archives Collection* |
| Koleksi Fana *Ephemeral Collection* |
| Kafetaria *Cafetaria* |
| Aras 7 *Level 7* | Koleksi Monograf (Buku) *Monograph Collection (Books)* |
| Aras 6 *Level 6* | Koleksi Terbitan Bersiri Malaysiana *Malaysiana Serials Collection* |
| Koleksi Mikrofilem *Microfilem Collection* |
| Aras G-5 *Level G-5* | Parkir Kakitangan *Staff Parking* (G-2) |
| Parkir Awam *Public Parking* (3-5) |

Koleksi Perpustakaan کوليکسي ڤرڤوستاکاءن
----------------------------------------

Jumlah keseluruhan koleksi PNM ialah 4.78 juta unit. Jumlah ini merangkumi 4.52 unit bahan bercetak, 98,406 unit bahan tidak bercetak, 4,974 naskhah manuskrip Melayu and 158,316 unit bahan digital. Carian katalog bagi bahan perpustakaan boleh dicapai secara dalam talian menerusi .

Peranan utama setiap Perpustakaan Negara ialah menyimpan dan memperluas penggunaan koleksi terbitan dalam negara serta koleksi mengenai negara yang diterbitkan di luar negara. Sebagai sebuah Perpustakaan Negara bagi Malaysia, PNM menjadi institusi memori sejarah dan kebudayaan serta pustaka yang menyimpan, mendokumentasi dan memelihara pencapaian intelek yang telah diterjemah dalam bentuk cetak dan bukan bercetak. Koleksi Malaysiana ialah koleksi warisan negara dan bangsa Malaysia.

Antara koleksi yang terdapat di PNM adalah seperti berikut:

* Koleksi Malaysiana (Cth: Koleksi Fana, Koleksi Peribadi, dsb)
* Koleksi Luar Negara (Cth: Koleksi ASEAN, Koleksi United Nations & Koleksi Harvard)
* Koleksi Manuskrip Melayu
* Koleksi Bahan Nadir
* Koleksi Terbitan Bersiri (Cth: koleksi akhbar, majalah, jurnal, dsb)
* Koleksi media elektronik
* Pangkalan data atas talian.

### Koleksi Manuskrip Melayu کوليکسي مانوسکريڤ ملايو

Manuskrip Melayu ialah karya yang bertulis tangan terutama dalam tulisan jawi yang dihasilkan dalam lingkungan awal kurun ke-16 sehingga awal kurun ke-20 dalam bahasa rumpun Melayu mengenai alam dan tamadun Melayu. Ilmu yang terakam dalam manuskrip Melayu merangkumi pelbagai bidang perkara seperti kesusasteraan, sejarah, kitab agama, perubatan, undang-undang, ketatanegaraan serta azimat dan petua. Simbol yang digunakan untuk Manuskrip Melayu ialah **MSS**. Kebanyakan bahan Manuskrip Melayu yang terhasil adalah dalam tulisan Jawi. Manuskrip Melayu merupakan antara koleksi unik yang terdapat di Perpustakaan Negara Malaysia. Koleksi Manuskrip melayu boleh dirujuk di Pusat Manuskrip Melayu, Aras 11, Menara PNM.

### Koleksi Nadir کوليکسي نادير

Koleksi nadir merangkumi bahan-bahan terbitan dari dalam dan luar Negara yang diterbitkan sebelum tahun 1900 dan/atau bahan-bahan yang telah habis dicetak dan tidak lagi boleh didapati di pasaran. Koleksi ini merangkumi pelbagai bidang perkara seperti sejarah, bahasa, sastera, sains sosial, ekonomi, agama dan sebagainya. Ia mengandungi sumber ilmu dalam bentuk buku, risalah dan gambar yang amat bernilai dan sukar diperolehi di pasaran serta jarang ditemui. Koleksi nadir Malaysiana merupakan antara koleksi  unik yang terdapat di Perpustakaan Negara Malaysia di mana bahan ini dipulihara dan menjadi koleksi Perpustakaan Negara Malaysia yang amat bernilai. Semua ini boleh dirujuk kepada koleksi-koleksi nadir Malaysiana di Unit  Koleksi Nadir, Pusat Maklumat Malaysiana di Aras 10, Menara PNM.

### Koleksi Peribadi کوليکسي ڤريبادي

Koleksi Peribadi merupakan himpunan ilmu dan maklumat yang dimiliki oleh orang perseorangan, tokoh-tokoh ilmuan, cendekiawan, budayawan, negarawan atau pengkaji yang banyak memberi sumbangan kepada ketamadunan manusia. Koleksi Peribadi yang diperoleh oleh PNM digunakan untuk tujuan pemuliharaan dan rujukan. Bidang perkara bahan-bahan yang dikumpul adalah menurut kegemaran, minat atau bidang kajian individu pemilik koleksi. Koleksi Peribadi yang diperoleh oleh PNM merangkumi buku, jurnal, artikel, manuskrip, dokumen, risalah, salasilah, gambar, surat, keratan akhbar, fail, lukisan, carta, brosur, dan lain-lain. Koleksi Peribadi boleh dirujuk di Aras 10, Menara PNM.

### Koleksi Fana (Ephimeral) کوليکسي فناء

Koleksi ini telah dimulakan pada tahun 1995 dan terletak di Bilik Koleksi Khas di Tingkat 8. Ia terdiri daripada penerbitan daripada pelbagai jabatan dan kementerian termasuk poskad, brosur, buku program, poster, kalendar, setem hari pertama dan sampul surat.

### Koleksi Terbitan Bersiri کوليکسي تربيتن برسيري

Koleksi terbitan bersiri turut disediakan oleh PNM yang mana ia merangkumi koleksi-koleksi terbitan berkala seperti surat khabar, majalah, jurnal dan lain-lain yang diterbitkan di dalam dan di luar Negara. Koleksi surat khabar, majalah dan jurnal terbitan tempatan boleh dirujuk di Aras 7, Menara PNM. Bagi koleksi surat khabar, majalah dan jurnal terbitan luar Negara pula, ia boleh dirujuk di Aras 4, Blok Tengah, Anjung Bestari, Perpustakaan Negara Malaysia.

### Koleksi Media Elektronik کوليکسي ميديا ايليکترونيک

Koleksi sumber merupakan bahan tidak bercetak dalam pelbagai bidang perkara dan format seperti kaset audio, kaset video, cakera padat data (CD-ROM), cakera audio, cakera video, cakera video digital dan kit yang diterbitkan di dalam dan di luar negara. Koleksi ini ditempatkan di Bahagian Sumber Elektronik, Aras 4, Blok Timur, Perpustakaan Negara Malaysia.

### Koleksi Harvard کوليکسي هرۏرد

Koleksi ini dibangunkan dengan kerjasama Kelab Alumni Harvard Malaysia sejak tahun 2000. Bahan yang terdapat dalam koleksi ini terdiri daripada buku dan terbitan bersiri dalam bidang perniagaan dan pengurusan. Koleksi ini diterbitkan oleh Harvard University Press, Harvard Business School dan Harvard Business Publishing. Koleksi ini ditempatkan di Aras 3 Tengah, Anjung Bestari, Perpustakaan Negara Malaysia.  

### Koleksi ASEAN / ASEAN کوليکسي

Koleksi ASEAN (Association of Southeast Asian Nations)  ini mengandungi koleksi mengenai negara-negara Asia Tenggara yang menganggotai ASEAN iaitu Malaysia, Singapura, Indonesia, Thailand, Filipina, Kemboja, Laos, Myanmar, Brunei Darussalam dan Vietnam. Koleksi ini merangkumi pelbagai bidang dan perkara seperti sosial, kebudayaan, ekonomi, politik dan pembangunan warisan negara setiap negara ASEAN.

Pengguna Perpustakaan boleh merujuk koleksi ini di Aras 4, Blok Tengah, Anjung Bestari, Perpustakaan Negara Malaysia.

### Koleksi Bangsa-Bangsa Bersatu (United Nations) کوليکسي بڠسا٢ برساتو

Perpustakaan Negara Malaysia merupakan Pusat Penyerahan Terbitan Pertubuhan Bangsa-Bangsa Bersatu semenjak tahun 1976. Bahan-bahan terbitan Pertubuhan Bangsa-Bangsa Bersatu dan pelbagai agensi di bawah Bangsa-bangsa Bersatu seperti UNESCO, WHO, World Bank, IFC, IMF, WIFO, UNIDO dan GATT boleh diperolehi dalam bentuk monograf, laporan tahunan dan terbitan bersiri.

Bermula pada Februari 2011, Perpustakaan Negara Malaysia dilantik menjadi Pusat Penyerahan Bahan-bahan Terbitan United Nations University Press.

Koleksi Khas Pertubuhan Bangsa-bangsa Bersatu ini boleh dirujuk di Aras 4 Blok Tengah,Anjung Bestari, Perpustakaan Negara Malaysia.

Perkhidmatan Perpustakaan Digital ڤرخدمتن ڤرڤوستاکاءن ديݢيتل
------------------------------------------------------------

Portal Repositori Digital PNM menyediakan capaian kepada koleksi-koleksi Malaysiana, terbitan-terbitan PNM, bahan-bahan pakejan maklumat serta lain-lain koleksi yang telah didigitasikan di mana ia boleh dicapai menerusi http://myrepositori.pnm.gov.my. Antara bahan yang telah didigitasikan yang boleh dimuat turun menerusi portal ini adalah seperti Manuskrip Melayu, Buku Nadir, Koleksi Peribadi, Koleksi Negara, terbitan-terbitan PNM, artikel surat khabar, artikel jurnal, kertas kerja persidangan, bahan-bahan pakejan maklumat dan lain-lain. 

u-Pustaka menawarkan perkhidmatan perpustakaan digital untuk seluruh rakyat Malaysia yang boleh dicapai pada bila-bila masa dan di mana sahaja melalui portal rasminya yang beralamat di. Antara perkhidmatan yang disediakan adalah seperti pendaftaran keahlian, perkhidmatan peminjaman buku dan pembaharuan peminjaman buku secara dalam talian, perkhidmatan penghantaran buku dipinjam ke rumah menerusi perkhidmatan Pos Laju, kemudahan pemulangan buku dipinjam menerusi mesin Gelongsor Buku, capaian kepada pelbagai sumber maklumat elektronik dan sebagainya.

Peranan ڤرانن
-------------

**Program Galakan Membaca ڤروݢرم ݢالقن ممباچ**

PNM ialah urus setia Program Galakan Membaca Kebangsaan yang bertanggugjawab melaksanakan pelbagai program/aktiviti galakan membaca dalam memastikan hasrat membudayakan amalan membaca di kalangan masyarakat Malaysia dapat ditingkatkan.

**Perkhidmatan Perpustakaan Digital ڤورتل سومبر ايليکترونيک**

PNM menawarkan perkhidmatan perpustakaan digital menerusi portal u-Pustaka() sejak 30 Mac 2011 yang mana ia boleh dicapai secara global. Pendaftaran sebagai ahli u-Pustaka adalah percuma dan terbuka kepada semua rakyat Malaysia di mana pendaftaran boleh dilaksanakan secara dalam talian menerusi portal ini. Selain menawarkan perkhidmatan peminjaman buku (fizikal) dari 8 buah perpustakaan konsortium yang terlibat, menerusi portal ini juga pengguna juga berpeluang untuk mengakses kepada pelbagai sumber elektronik seperti e-buku, e-rujukan, e-majalah, surat khabar atas talian dan bahan perpustakaan yang telah didigitalkan oleh PNM seperti Manuskrip dan Buku Nadir secara dalam talian. Pengguna u-Pustaka boleh memulangkan buku yang dipinjam mengunakan mesin gelongsor buku (bookdrop) yang disediakan atau menerusi perkhidmatan Poslaju (sekiranya telah membuat bayaran lebih awal untuk khidmat penghantaran secara dua hala menerusi portal u-Pustaka) untuk perkhidmatan penghantaran buku semula ke perpustakaan pemunya. Mesin kiosk pelbagai guna u-Pustaka juga boleh digunakan oleh ahli u-Pustaka untuk membuat pembayaran denda lewat pemulangan buku dengan mudah iaitu menerusi penggunaan kad Touch 'n Go, MEPS FPX atau MEPS eDebit.

**Program Pembudayaan Tulisan Jawi ڤروݢرم ڤمبوداياءن توليسن جاوي**

PNM juga memainkan peranan dalam usaha meningkatkan tahap penghayatan dan pembudayaan tulisan Jawi dalam kalangan rakyat Malaysia. PNM turut berkerjasama dengan radio IKIM.fm dan Dewan Bahasa dan Pustaka untuk menyiarkan rancangan Klinik Jawi sebagai medium pembelajaran bahasa Jawi.

Prasarana Perpustakaan ڤراساران ڤرڤوستاکاءن
-------------------------------------------

Perpustakaan Negara Malaysia bertanggungjawab memastikan pembangunan infrastruktur perpustakaan awam di seluruh negara. Tugas ini diperuntukkan di bawah Akta Perpustakaan Negara Malaysia 1987 (Pindaan) Bahagian II para 4(2)(h) dan 4(2)I. Pada tahun 2000, beberapa projek pembangunan infrastuktur perpustakaan telah dilaksanakan meliputi Perpustakaan Negara Malaysia dan perpustakaan awam negeri.

1. Projek Perpustakaan Negara Malaysia
	* Peningkatan makmal pemuliharaan negara
	* Program gerakan membaca kebangsaan
	* Pemantauan projek pembangunan fizikal
	* Pangkalan data dan rangkaian komputer
	* Pembinaan koleksi Malaysiana

Dari peruntukan tersebut, Perpustakaan Negara
Malaysia telah membelanjakan sebanyak 59.17%.

1. Projek Perpustakaan Negeri

Antara perpustakaan yang diselia di bawah Perpustakaan Negara termasuk:-

* Perpustakaan Negara Malaysia Negeri Perlis
* Perpustakaan Negeri Sabah
* Pustaka Negeri Sarawak
* Perpustakaan Awam Cawangan Batu Pahat, Johor
* Perpustakaan Awam Cawangan Cameron Highlands, Pahang
* Perpustakaan Awam Cawangan Pelabuhan Kelang
* Perpustakaan Awam Cawangan Baling, Kedah
* Perpustakaan Awam Cawangan Bentong, Pahang
* Perpustakaan Awam Cawangan Georgetown, Pulau Pinang
* Perpustakaan Awam Cawangan Kuala Pilah, Negeri Sembilan
* Perpustakaan Awam Cawangan Kulim, Kedah
* Perpustakaan Awam Cawangan Marang, Terengganu
* Perpustakaan Awam Cawangan Merlimau, Melaka
* Perpustakaan Awam Cawangan Mersing, Johor
* Perpustakaan Awam Cawangan Pontian, Johor
* Perpustakaan Awam Cawangan Raub, Pahang
* Perpustakaan Awam Cawangan Segamat, Johor
* Perpustakaan Awam Cawangan Seri Iskandar, Perak
* Perpustakaan Awam Cawangan Simpang Empat, Perlis
* Perpustakaan Awam Cawangan Kota Tinggi, Johor
* Perpustakaan Awam Cawangan Muar, Johor
* Perpustakaan Awam Cawangan Jeli, Kelantan
* Perpustakaan Awam Cawangan Port Dickson, Negeri Sembilan
* Perpustakaan Pekan Bandar Baru, Kedah
* Perpustakaan Pekan Mantin, Negeri Sembilan
* Perpustakaan Pekan Pulau Pangkor, Perak
* Perpustakaan Pekan Bagan Ajam, Pulau Pinang

Perpustakaan Bergerak Multimedia ڤرڤوستاکاءن برݢرق مولتيميديا
-------------------------------------------------------------

Konsep perpustakaan bergerak telah
dipertingkatkan kepada bas Perpustakaan
Bergerak Multimedia selaras dengan hasrat
kerajaan mewujudkan masyarakat
berpengetahuan teknologi maklumat dan
komunikasi (ICT) serta membawa arus
perkembangan ICT ke masyarakat luar bandar.
Sebanyak 5 buah Perpustakaan Bergerak
Multimedia telah mula dibina dalam tahun 2000.
Perpustakaan ini akan diagihkan kepada
Perpustakaan Awam Negeri Kedah, Perpustakaan
Awam Negeri Melaka, Perpustakaan Awam Negeri
Pahang, Perpustakaan Awam Negeri Selangor dan
Pustaka Negeri Sarawak. Sebanyak RM300,000.00
telah disediakan untuk pembinaan koleksi asas
berserta bahan multimedia bagi 5 buah
Perpustakaan Bergerak tersebut.

### Perpustakaan Desa ڤرڤوستاکاءن ديسا

Sebanyak 25 buah perpustakaan desa telah dilaksanakan di seluruh negara dalam tahun 2000 melibatkan peruntukan berjumlah RM1,298,900.00.
Perpustakaan tersebut ialah:

1. Johor

* + Perpustakaan Desa Gemereh
	+ Perpustakaan Desa Parit Haji Ali
	+ Perpustakaan Desa Simpang 5 Darat
	+ Perpustakaan Desa Jorak, Muar

1. # Kedah

* + Perpustakaan Desa Wang Tepus, Jitra
	+ Perpustakaan Desa Gajah Putih, Sik
	+ Perpustakaan Desa Paya Kerchut,Pendang

1. 
2. Negeri Sembilan

* + Perpustakaan Desa Air Kuning
	+ Perpustakaan Desa Bagan Pinang

1. Pahang

* + Perpustakaan Desa Pulau Tawar, Jerantut
	+ Perpustakaan Desa Kg. Luit, Maran
	+ Perpustakaan Desa Jambu Rias, Bentong
	+ Perpustakaan Desa Kg. Kerdau, Temerloh

1. Pulau Pinang

* + Perpustakaan Desa Bukit Gedung
	+ Perpustakaan Desa Juru
	+ Perpustakaan Desa Jelutong Tengah

\_\_PERPUSTAKAAN SEBERANG JAYA

1. Selangor

* + Perpustakaan Desa Taman Muhibah, Sabak Bernam
	+ Perpustakaan Desa Kg. Sg. Gulang-Gulang, Kuala Selangor

1. Sarawak

* + Perpustakaan Desa Kg. Triboh, Serian
	+ Perpustakaan Desa Kg. Antawau, Kapit
	+ Perpustakaan Desa Long Laput, Marudi
	+ Perpustakaan Desa Laut, Samarahan
	+ Perpustakaan Desa Moyan Laut, Samarahan
	+ Perpustakaan Desa Kg. Baru, Kota Samarahan
	+ Perpustakaan Desa Kg. Pahlawan, Limbang

### Pusat Siber Ilmu ڤوست سيبر علمو

Pada tahun 2000, 13 buah Pusat Siber Ilmu telah dibina di desa. Pusat Siber Ilmu berkonsepkan perpustakaan desa yang mempunyai kemudahan serta memberi
perkhidmatan yang berkaitan Teknologi Maklumat dan Komunikasi (ICT) di kalangan masyarakat desa. Pusat Siber Ilmu yang dibina adalah seperti berikut:

1. Johor

* + Perpustakaan Siber Bandar Penawar
	+ Perpustakaan Siber Felda Pemanis
	+ Perpustakaan Siber Felda Medoi

1. Kedah

* + Perpustakaan Siber Jalan Kuala Kedah

1. Melaka

* + Perpustakaan Siber Kampung Padang

1. Perlis

* + Perpustakaan Siber Kampung Sentua, Utan Aji

1. Negeri Sembilan

* + Perpustakaan Siber Air Kuning
	+ Perpustakaan Siber Bagan Pinang
	+ Perpustakaan Siber Serting, Jempol

1. Pahang

* + Perpustakaan Siber Bukit Ibam, Rompin
	+ Perpustakaan Siber Muadzam Shah
	+ Perpustakaan Siber Lebar Chondong

1. Pulau Pinang

* + Perpustakaan Siber Permatang Tinggi

Rujukan روجوکن
--------------

* Laporan Tahunan 2000 Perpustakaan negara Malaysia.

Pautan luar ڤاءوتن لوار
-----------------------

|  |  |
| --- | --- |
|  | Wikimedia Commons mempunyai media berkaitan ***Perpustakaan Negara Malaysia*** |

* Laman sesawang rasmi PNM Diarkibkan 2009-07-12 di Wayback Machine
* Facebook rasmi PNM